ກອງ​ທຶນ​ສາກົນ​: ເສດຖະກິດ​ໂລກ ຈະ​ສືບຕໍ່ຂະຫຍາຍ​ໂຕ​ດີ ​ໃນ​ສອງ​ປີ​ຂ້າງໜ້າ ​ແຕ່ກໍຈະຊັກຊ້າລົງ ຫລັງຈາກນັ້ນໄປ 
ຜູ້​ອໍານວຍ​ການ​ດ້ານ​ການຄົ້ນຄວ້າຂອງ​ອົງການ IMF ​ເວົ້າວ່າ ການ​ທີ່​ສະພາບການ​ຄ້າ​ຫລຸດລົງອາດ​ຈະ​ເຮັດ​ໃຫ້ການ​ຂະຫຍາຍ​ໂຕຂອງ​ເສດຖະກິດ​ໄດ້​ຮັບ​ຜົນ​ກະທົບ.
ພວກນັກຊ່ຽວຊານຂອງກອງທຶນສາກົນ ຫລື IMF ເວົ້າວ່າ ເສດຖະກິດໂລກ ຈະສືບ ຕໍ່ຂະຫຍາຍໂຕດີຂຶ້ນ ໃນສອງປີຂ້າງໜ້ານີ້ ແຕ່ກໍຄາດວ່າ ການຂະຫຍາຍໂຕດັ່ງກ່າວ ຈະຊັກຊ້າລົງ ຫລັງປີ 2020 ເປັນຕົ້ນໄປ ຜູ້ອໍານວຍການດ້ານການຄົ້ນຄວ້າຂອງອົງການ IMF ທ່ານໂມຣິສ ອັອສທ໌ແຟລດ໌ (Maurice Obstfeld) ເວົ້າ ໃນວັນອັງຄານວານນີ້ວ່າ ການທີ່ສະພາບການຄ້າ ຫລຸດລົງອາດຈະເຮັດໃຫ້ການຂະຫຍາຍໂຕຂອງເສດຖະກິດໄດ້ຮັບຜົນກະທົບ ແລະ ເວົ້າວ່າ "ໄດ້ມີການຍິງກັນບັ້ນທໍາອິດ ໃນສົງຄາມການຄ້າ ທີ່ອາດເກີດຂຶ້ນນັ້ນແລ້ວ " ທ່ານໄດ້ລຶ້ມຄໍາເຕືອນ ກ່ຽວກັບລະບຽບສາກົນຄືນວ່າ ການຂະຫຍາຍໂຕ ຂອງເສດ ຖະກິດ ທີ່ໄດ້ຮັບການເອື້ອອໍານວຍ “ແບບບໍ່ເຄີຍມີມາກ່ອນ” ຫລັງສົງຄາມໂລກຄັ້ງທີ 2 ນັ້ນ ກໍາລັງຖືກໄພຂົ່ມຂູ່ວ່າ “ຈະແຕກສະຫລາຍລົງ " ພວກນັກເສດຖະສາດເປັນຫ່ວງວ່າ ຄວາມພະຍາຍາມຂອງລັດຖະບານທ່ານທຣໍາທີ່ຈະ ເກັບພາສີຂາເຂົ້າຕໍ່ຈີນ ແລະປະເທດຄູ່ການຄ້າອື່ນໆອີກນັ້ນ ໄດ້ເຮັດໃຫ້ເກີດການຕອບ ໂຕ້ຄືນ ດ້ວຍການເກັບພາສີ ຕໍ່ສິນຄ້າທີ່ຜະລິດຈາກສະຫະລັດຊຶ່ງພາໃຫ້ການຄ້າມີຄ່າ ໃຊ້ຈ່າຍສູງຂຶ້ນ ແລະເຮັດໃຫ້ຄວາມຕ້ອງການສິນຄ້າຢູ່ໃນທ້ອງຕະຫລາດ ໄດ້ຮັບຜົນກະ ທົບ, ການຂະຫຍາຍໂຕຂອງເສດຖະກິດຝືດເຄືອງ ແຕ່ວ່າຄະນະລັດຖະບານດັ່ງກ່າວ ບໍ່ເຫັນພ້ອມ ກັບຄໍາຄິດເຫັນນີ້ ແລະຢືນຢັດວ່າ ນະໂຍບາຍດ້ານການຄ້າແລະພາສີຂອງ ພວກເຂົາເຈົ້າ ຈະເຮັດໃຫ້ເສດຖະກິດຂະຫຍາຍໂຕຂຶ້ນ ແລະຈະຢັບຢັ້ງບໍ່ໃຫ້ມີການຂາດ ດຸນການຄ້າ ເພີ້ມຂຶ້ນ